Ideen bak programmet er å sjekke sannhetsgehalten i teorien «six degrees of separation», som går ut på at alle på kloden er forbundet gjennom seks bekjentskaper. Dette gjøres ved å sende seks par reisekamerater til noen av de mest øde stedene i verden. Ved reisens startpunkt finner reisekameratene en invitasjon fra en verdensberømt person. Så må reisekameratene finne en tilfeldig startperson i dette området og fra den personen forsøke å koble seg til kjendisen gjennom maks seks bekjentskaper. Parene har bare en uke på seg til å gjennomføre oppdraget.